[{"text_idx": "#000000", "text": "Byddwch yn rhan o\u2019r tymor pe\u0302l-droed newydd gyda Sgorio"}, {"text_idx": "#000001", "text": "Mae Sgorio wedi cyhoeddi\u2019r gemau byw cyntaf fydd yn cael eu dangos yn y tymor pe\u0302l-droed newydd."}, {"text_idx": "#000003", "text": "Bydd camera\u0302u Sgorio ym Mharc Chwaraeon Prifysgol De Cymru ar gyfer y ge\u0302m fyw cyntaf rhwng Pontypridd, a enillodd ddyrchafiad o Gynghrair y De JD y tymor diwethaf, a\u2019r Fflint, ar nos Sadwrn 13 Awst. Bydd y ge\u0302m yn cael ei ddangos yn fyw ar S4C gyda\u2019r gic gyntaf am 5.45yh."}, {"text_idx": "#000004", "text": "Ar nos Sadwrn 20 Awst, bydd y ge\u0302m rhwng Aberystwyth a Met Caerdydd i\u2019w gweld yn fyw ar S4C (Cic gyntaf 5.45yh)."}, {"text_idx": "#000005", "text": "Yr wythnos ganlynol, bydd Sgorio yn dangos tair ge\u0302m yn fyw ar-lein mewn wythnos ar draws blatfformau digidol, yn cychwyn gyda\u2019r Bala v Y Drenewydd ar nos Wener 26 Awst (CG 7.45yh), Pen-y-bont v Hwlffordd ar nos Fawrth 30 Awst (CG 7.45yh) a Chaernarfon v Airbus UK ar nos Wener 2 Medi (CG 7.45yh)."}, {"text_idx": "#000008", "text": "Bydd uchafbwyntiau o bob ge\u0302m yn y Cymru Premier JD yn cael eu dangos ar raglenni uchafbwyntiau Sgorio bob dydd Llun, ac ar gyfrifon cyfryngau cymdeithasol Sgorio."}, {"text_idx": "#000009", "text": "Yn ogystal, bydd Sgorio yn cyhoeddi podlediad yn trafod y newyddion pe\u0302l-droed diweddaraf yng Nghymru, ac eitemau ar y ge\u0302m genedlaethol o lawr gwlad i ge\u0302m y merched."}, {"text_idx": "#000011", "text": "Bydd rhaglenni Sgorio yn cael ei noddi gan Screwfix yn ystod y tymor 2022-23."}]